CELEX: 32006R0796
Language: hu
Date: 2006-05-29 00:00:00
Title: A Bizottság 796/2006/EK rendelete ( 2006. május 29. ) az intervenciós ár 90 %-ának megfelelő áron történő vajfelvásárlás felfüggesztéséről és a  2006. augusztus 31-ével  lezáruló időszakra vonatkozó, pályázati felhívás útján történő felvásárlás megindításáról

30.5.2006   
            
            
               HU
            
            
               Az Európai Unió Hivatalos Lapja
            
            
               L 142/4
            
         
      A BIZOTTSÁG 796/2006/EK RENDELETE
   
   (2006. május 29.)
   az intervenciós ár 90 %-ának megfelelő áron történő vajfelvásárlás felfüggesztéséről és a 2006. augusztus 31-ével lezáruló időszakra vonatkozó, pályázati felhívás útján történő felvásárlás megindításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre (1) és különösen annak 10. cikkére,
   mivel:
   
               (1)
            
            
               A Bizottság 343/2006/EK rendelete (2) megindította a 2006. március 1-je és 2006. augusztus 31-e közötti időszakban, az egyes tagállamokban az intervenicós ár 90 %-ának megfelelő áron történő vajfelvásárlást.
            
         
               (2)
            
            
               Az 1255/1999/EK rendelet 6. cikkének (1) bekezdése előírja, hogy a Bizottság abban az esetben felfüggesztheti az intervenciós ár 90 %-ának megfelelő áron történő vajfelvásárlást, ha az intervencióra ajánlott mennyiségek nagysága a 2006. március 1-je és 2006. augusztus 31-e közötti időszakban meghaladja az 50 000 tonnát.
            
         
               (3)
            
            
               Mivel az 50 000 tonnás küszöb elérése teljesült, helyénvaló a vaj rögzített áron történő felvásárlásának felfüggesztése. A 343/2006/EK rendeletet ezért hatályon kívül kell helyezni.
            
         
               (4)
            
            
               A vajpiac támogatásának folyamatossága érdekében, az 1255/1999/EK rendelet 6. cikke (1) bekezdésének harmadik albekezdésével összhangban, a vajfelvásárlás folyamatos pályázati felhívás útján azokban a tagországokban engedélyezhető, ahol a vaj piaci ára az intervenciós ár 92 %-ánál alacsonyabb szinten van.
            
         
               (5)
            
            
               A vaj- és tejszínpiaci intervenció tekintetében az 1255/1999/EK tanácsi rendelet (3) alkalmazásával kapcsolatos részletes szabályok megállapításáról szóló, 1999. december 16-i 2771/1999/EK bizottsági rendelet követendő szabályokat állapít meg, abban az esetben, ha a Bizottság úgy határoz, hogy a felvásárlásnak folyamatos pályázati felhívás útján kell megtörténnie.
            
         
               (6)
            
            
               Az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,
            
         ELFOGADTA EZT A RENDELETET:
   1. cikk
   A 343/2006/EK rendelet által megindított, az intervenciós ár 90 %-ának megfelelő áron történő vajfelvásárlást az 1255/1999/EK rendelet 6. cikke (1) bekezdésének második albekezdése értelmében a Közösségen belül felfüggesztették.
   A 343/2006/EK rendelet hatályát veszti.
   2. cikk
   (1)   Az 1255/1999/EK rendelet 6. cikke (1) bekezdése harmadik albekezdésének megfelelően a pályázati felhívás útján történő vajfelvásárlást a 2771/1999/EK rendelet 3a. szakaszában megállapított feltételek mellett 2006. május 30-től2006. augusztus 31-éig a következő tagállamokban kell megindítani:
   
               —
            
            
               Belgium
            
         
               —
            
            
               Cseh Köztársaság
            
         
               —
            
            
               Németország
            
         
               —
            
            
               Észtország
            
         
               —
            
            
               Spanyolország
            
         
               —
            
            
               Franciaország
            
         
               —
            
            
               Írország
            
         
               —
            
            
               Olaszország
            
         
               —
            
            
               Lettország
            
         
               —
            
            
               Luxemburg
            
         
               —
            
            
               Hollandia
            
         
               —
            
            
               Lengyelország
            
         
               —
            
            
               Portugália
            
         
               —
            
            
               Finnország
            
         
               —
            
            
               Svédország
            
         
               —
            
            
               Egyesült Királyság.
            
         (2)   A Bizottság az (1) bekezdésben megadott listát az 1255/1999/EK rendelet 6. cikke (1) bekezdésének harmadik és negyedik albekezdése alkalmazásában két egymást követő hét piaci árai alapján módosíthatja.
   3. cikk
   Ez a rendelet az Európai Unió Hivatalos Lapjában való kihirdetése napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. május 29-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 160., 1999.6.26., 48. o. A legutóbb az 1913/2005/EK rendelettel (HL L 307., 2005.11.25., 2. o.) módosított rendelet.
   
      (2)  HL L 55., 2006.2.25., 17. o. A legutóbb a 697/2006/EK rendelettel (HL L 121., 2006.5.6., 29. o.) módosított rendelet.
   
      (3)  HL L 333., 1999.12.24., 11. o. A legutóbb a 2107/2005/EK rendelettel (HL L 337., 2005.12.22., 20. o.) módosított rendelet.